EUROPOS PARLAMENTO IR TARYBOS SPRENDIMAS
2005 m. rugsėjo 7 d.
dėl Europos Sąjungos solidarumo fondo sutelkimo pagal 2002 m. lapkričio 7 d. Europos Parlamento, Tarybos ir Komisijos tarpinstitucinio susitarimo dėl Europos Sąjungos solidarumo fondo finansavimo, papildančio 1999 m. gegužės 6 d. tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo, 3 punktą
(2005/706/EB)
EUROPOS PARLAMENTAS IR EUROPOS SĄJUNGOS TARYBA,
atsižvelgdami į 2002 m. lapkričio 7 d. Europos Parlamento, Tarybos ir Komisijos tarpinstitucinį susitarimą dėl Europos Sąjungos solidarumo fondo finansavimo, papildantį 1999 m. gegužės 6 d. tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo (1) ir ypač į jo 3 punktą,
atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
atsižvelgdami į Komisijos pasiūlymą,
kadangi:
(1)
Europos Sąjunga įsteigė Solidarumo fondą (toliau - Fondas), siekdama parodyti solidarumą su stichinių nelaimių ištiktų regionų gyventojais.
(2)
2005 m. sausio 24 d. Slovakija pateikė prašymą sutelkti Fondą dėl audros sukeltų nuostolių.
(3)
2002 m. lapkričio 7 d. tarpinstitucinis susitarimas leidžia sutelkti Fondą taikant 1 milijardo EUR metinę ribą.
(4)
2004 m. lapkričio audros Slovakijoje sukelti nuostoliai atitinka Europos Sąjungos Solidarumo fondo sutelkimo kriterijus,
NUSPRENDĖ:
1 straipsnis
Europos Sąjungos solidarumo fondas sutelkiamas skirti 5 667 578 EUR sumą iš 2005 finansinių metų Europos Sąjungos bendrojo biudžeto asignavimų įsipareigojimams.
2 straipsnis
Šis sprendimas skelbiamas Europos Sąjungos oficialiajame leidinyje.
Priimta Strasbūre, 2005 m. rugsėjo 7 d.